BARANYA VÁRMEGYEI SZAKKÉPZÉSI CENTRUM

7622 Pécs, Batthyány utca 1-3.

 **Adatkezelési tájékoztató tanuló, képzésben részt vevő személy részére**

1. **Az adatkezelő adatai:**

Adatkezelő megnevezése: Baranya Vármegyei Szakképzési Centrum

Adatkezelő székhelye, postacíme: 7622 Pécs, Batthyány u. 1-3.

Adószám: 15832104-2-02

Telefonszám: +36 70 1993 – 528

E-mail: info@szakkepzesbaranya.hu

Képviseletre jogosult:

 Rittlinger Zoltán – főigazgató

 Metzger Tibor – kancellár

1. **Szakképző intézmény adatai**:

Szakképző intézmény neve: Baranya Vármegyei SZC Zsolnay Vilmos Technikum és Szakképző Iskola

Címe: 7623 Pécs, Rét u. 10.

Telefonszám: 72/518-190

E-mail: info@kivisz.hu

Képviseletre jogosult: Simon Zsolt - igazgató

1. **Adatvédelmi tisztviselő:**

Név: Frányó Anikó

E-mail: franyo.aniko@pecsiszc.hu

Telefon: +36/70 504-2229

1. **Jogszabályi előírás alapján kezelt adatok**

**Az adatkezelés célja, a kezelt adatok köre:**

A szakképzés folyamán az abban résztvevő tanulók, az az érintettek adatainak hiteles és közhiteles nyilvántartása.

A szakképző intézmény a szakmai oktatással összefüggésben a tanulói jogviszony, illetve a felnőttképzési jogviszony létesítése és fenntartása céljából – jogszabályi előírás alapján - kezeli:

a) a tanuló, illetve a képzésben részt vevő személy

aa) természetes személyazonosító adatait,

ab) nemét,

ac) állampolgárságát, nem magyar állampolgár esetén, a Magyarország területén való tartózkodás jogcímét és a tartózkodásra jogosító okirat megnevezését és számát,

ad) lakcímét, levelezési címét, elektronikus levelezési címét és telefonszámát,

ae) társadalombiztosítási azonosító jelét,

af) adóazonosító jelét,

b) a kiskorú tanuló törvényes képviselője

ba) természetes személyazonosító adatait,

bb) lakcímét, levelezési címét, elektronikus levelezési címét és telefonszámát,

c) a tanulói jogviszonnyal kapcsolatos adatok keretében

ca) a felvételi eljárással kapcsolatos adatokat,

cb) a tanulói jogviszony szünetelésével, megszűnésével kapcsolatos adatokat, ideértve annak időpontját és okát,

cc) a tanuló mulasztásával kapcsolatos adatokat,

cd) a tanulóbalesetre vonatkozó adatokat,

ce) a tanuló oktatási azonosító számát,

cf) az egyéni tanulmányi renddel kapcsolatos adatokat,

cg) a tanuló tudásának értékelésével és minősítésével, valamint a tanuló által tett vizsgákkal kapcsolatos adatokat,

ch) az oktatás munkarendjével kapcsolatos adatokat,

ci) a tanulói fegyelmi és kártérítési ügyekkel kapcsolatos adatokat,

cj) a tanuló diákigazolványának sorszámát,

ck) a tankönyvellátással kapcsolatos adatokat,

cl) az évfolyamismétlésre vonatkozó adatokat,

d) a felnőttképzési jogviszonnyal kapcsolatos adatok keretében a c) pont cb)-cf) és ci)-ck) alpontjában meghatározott adatokat,

e) jogszabályban biztosított kedvezményekre való igényjogosultság elbírálásához és igazolásához szükséges olyan adatokat, amelyekből megállapítható a jogosult személye és a kedvezményre való jogosultsága.

Amennyiben az érintett megtagadja a fenti személyes adatok megadását, az a jogviszony létrejöttét, vagy a jogviszonyból fakadó jogok gyakorlását akadályozza.

**Az adatkezelés jogalapja:**

A fenti felsorolás a-e) pontjai szerinti személyes adatok kezelésének jogalapja a szakképzésről szóló 2019. évi LXXX. törvény (a továbbiakban: Szakképzési törvény) 114. § (1) bekezdése. A megismert személyes adatokat a mindenkor érvényes adatvédelmi jogszabályok szerint, így különösen az Európai Parlament és Tanácsa a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló 2016/679/EU rendeletet (továbbiakban „GDPR”) rendelkezései szerint kezeli.

**Az adatkezelés időtartama:**

A kezelt adatokat az adatkezelő a Szakképzési törvény 117. § (1) – (2) bekezdésében meghatározott időtartamig kezeli. Az adatok a mindenkor hatályos levéltári törvény, valamint az illetékes levéltár által jóváhagyott irattári terv szerint kerülnek megőrzésre, selejtezésre, a levéltárnak átadásra.

**Adattovábbítás:**

A szakképző intézmény köteles a jogszabályban előírt nyilvántartásokat vezetni, a szakképzés információs rendszerébe bejelentkezni, a regisztrációs és tanulmányi alaprendszert használni, valamint az országos statisztikai adatfelvételi program keretében előírt és a korai iskolaelhagyással veszélyeztetett tanulókról összesített adatot szolgáltatni.

A kezelt adatok - a Szakképzési törvényben meghatározottak szerint, a személyes adatok védelmére vonatkozó célhoz kötöttség megtartásával - továbbíthatók a fenntartónak, a kifizetőhelynek, a bíróságnak, a rendőrségnek, az ügyészségnek, a szakképzési államigazgatási szervnek, a munkavégzésre vonatkozó rendelkezések ellenőrzésére jogosultaknak és a nemzetbiztonsági szolgálatnak.

A kezelt adatok közül:

* a tanuló családi és utóneve, születési helye és ideje, lakóhelye, tartózkodási helye, törvényes képviselője családi és utóneve, lakcíme és telefonszáma, a tanulói jogviszony kezdete, szünetelésének ideje, megszűnése, az egyéni tanulmányi renddel kapcsolatos adatok, a tanuló mulasztásával kapcsolatos adatok a tartózkodásának megállapítása, a tanítási napon a foglalkozástól való távolmaradás jogszerűségének ellenőrzése és a törvényes képviselővel való kapcsolatfelvétel céljából, a tanulói jogviszony fennállásával, a tankötelezettség teljesítésével összefüggésben a fenntartó, a bíróság, a rendőrség, az ügyészség, a települési önkormányzat jegyzője, a közigazgatási szerv és a nemzetbiztonsági szolgálat részére,
* a tanuló felvételével, átvételével kapcsolatos adatok az érintett iskola, szakképző intézmény, felsőoktatási intézménybe történő felvétellel kapcsolatosan az érintett felsőoktatási intézmény részére,
* a tanuló családi és utóneve, születési helye és ideje, lakcíme, levelezési címe, társadalombiztosítási azonosító jele, törvényes képviselője családi és utóneve, lakcíme, levelezési címe és telefonszáma, a szakképző intézményi egészségügyi dokumentáció, a tanulóbalesetre vonatkozó adatok az egészségi állapotának megállapítása céljából az egészségügyi intézmény és az iskola-egészségügyi feladatot ellátó intézmény részére,
* a tanuló családi és utóneve, születési helye és ideje, lakcíme, levelezési címe, törvényes képviselője családi és utóneve, lakcíme, levelezési címe és telefonszáma, a tanuló mulasztásával kapcsolatos adatok, a sajátos nevelési igényű tanulóra, illetve képzésben részt vevő személyre, a beilleszkedési, tanulási, magatartási nehézséggel küzdő tanulóra, a hátrányos helyzetű és a halmozottan hátrányos helyzetű tanulóra, illetve képzésben részt vevő személyre vonatkozó adatok a veszélyeztetettségének feltárása, megszüntetése céljából a családvédelemmel foglalkozó intézménynek, szervezetnek, gyermek- és ifjúságvédelemmel foglalkozó szervezet, intézmény részére,
* a tanuló igényjogosultsága elbírálásához és igazolásához szükséges adatai az igénybe vehető támogatás igénylése céljából a fenntartó részére,
* a tanuló állami vizsgája alapján kiadott oklevelének, illetve bizonyítványának adatai a szakképzési államigazgatási szervnek az oklevél, illetve a bizonyítvány nyilvántartása céljából, továbbá a szakképzési államigazgatási szervtől a felsőfokú felvételi kérelmeket nyilvántartó szervezethez továbbítható.
* sajátos nevelési igényre, beilleszkedési zavarra, tanulási nehézségre, magatartási rendellenességre vonatkozó adat a pedagógiai szakszolgálat intézményei részére és a szakképző intézmények között,
* értékeléssel és minősítéssel kapcsolatos adat az érintett osztályon vagy csoporton belül, az oktatói testületen belül, a kiskorú tanuló törvényes képviselőjének, a duális képzőhelynek, ha az értékelés nem a szakképző intézményben történik, a szakképző intézmények között, iskolaváltás esetén az új szakképző intézmény vagy köznevelési intézmény részére,
* diákigazolvány kiállításához szükséges valamennyi adat a diákigazolvány elkészítésében közreműködők részére továbbítható.

A szakképző intézmény - a tanuló, illetve a képzésben részt vevő személy kötelezettségei teljesítésének nyilvántartása céljából - hozzáférést biztosít a regisztrációs és tanulmányi alaprendszerhez a duális képzőhelynek.

A szakmai vizsga adatait a Központi Statisztikai Hivatal részére - a hivatalos statisztikáról szóló 2016. évi CLV. törvény (a továbbiakban: Stt.) 28. §-ával összhangban a statisztikai cél előzetes igazolása alapján, az ahhoz szükséges mértékben - statisztikai célra egyedi azonosításra alkalmas módon, térítésmentesen át kell adni és azok a Központi Statisztikai Hivatal által statisztikai célra felhasználhatók. Az átvett adatok körét és az adatátvétel részletes szabályait az Stt. 28. §-a szerinti megállapodásban kell rögzíteni.

A szakképzési alapfeladattal kapcsolatos adatok statisztikai célra felhasználhatók és statisztikai felhasználás céljára személyazonosításra alkalmatlan módon, a Kormány rendeletében meghatározottak szerint továbbíthatók.

1. **Hozzájáruláson alapuló adatkezelések:**

**Az adatkezelés célja:** jogszabályban előírt adatkörön felül a szakképző intézmény részéről az iskolai élet szervezése és az érintettek érdekében további személyes adatok kezelésének szükségessége merülhet fel. A szakképző intézmény a tanulók, képzésben részt vevő személyek személyes adatai közül a kötelezően nyilvántartandó adatok mellett - hozzájárulás megadása esetén - célhoz kötötten kezeli jellemzően az alábbi adatokat:

* *esetleges speciális étkezési igényekre, egészségi állapotra vonatkozó különleges adatok* a kirándulások, projektek étkeztetésének megszervezése, illetve az érintettek érdekében, (az adatkezelés időtartama a hozzájárulás megadásától az érintett jogviszonya megszűnéséig, vagy a hozzájárulás esetleges visszavonásáig tart);
* *fotók és videók készítése és közzététele*: a Szakképző Intézmény által szervezett rendezvényeken, eseményeken fotók és videofelvételek készülhetnek a résztvevőkről, abból a célból, hogy az intézmény népszerűsítse magát a facebook-oldalán, honlapján, faliújságján, ill. hogy dokumentálja a fontosabb iskolai eseményeket. *Az adatkezelés időtartama a hozzájárulás visszavonásáig tart.* A Ptk. 2:48. § (2) bekezdése szerint **nincs szükség az érintett hozzájárulására a felvétel elkészítéséhez és felhasználásához tömegfelvétel és nyilvános közéleti szereplésről készült felvétel esetén**. Amennyiben tehát az ábrázolás nem egyéniesítő, nem emel ki egy adott érintettet, vagy azok kisebb csoportját, úgy az érintettekről készült képmáshoz és hangfelvételhez nem szükséges az érintettek hozzájárulása.

**Az adatkezelés jogalapja**: 14 év alatti gyermek esetében a szülő (törvényes képviselő) hozzájárulása, 14-18 év közötti gyermek esetében a szülő és a gyermek közösen jogosult nyilatkozni, 18 év fölött az érintett önállóan jogosult a hozzájárulás megadására. A hozzájárulásnak minden esetben önkéntesnek és egyértelműnek kell lennie, valamint a személyes adat megszerzése időpontjában megadott tájékoztatáson kell alapulnia. A hozzájárulás meg nem adása esetén az adatkezelés nem valósulhat meg.

1. **Adatbiztonsági intézkedések:**

Az adatkezelő a személyes adatokat megfelelő intézkedésekkel védi a véletlen vagy jogellenes megsemmisítés, elvesztés, megváltoztatás, sérülés, jogosulatlan nyilvánosságra hozatal vagy az azokhoz való jogosulatlan hozzáférés ellen.

Az adatkezelő a papír alapon és elektronikus formában kezelt személyes adatokhoz való hozzáférést oly módon szabályozza, hogy - az adatkezelés céljával összhangban - csak a kijelölt munkatársak jogosultak azok megismerésére. Az adatkezelő a személyes adatok kezelésére meghatározott jogosultsági szinteket hozott létre, az informatikai rendszereket tűzfallal védi és biztosítja a megfelelő vírusvédelmet.

Az esetleges adatvédelmi incidenseket az adatkezelő nyilvántartja és a Felügyeleti Hatóságnak 72 órán belül bejelenti.

1. **Az érintett (tanuló és törvényes képviselője) adatkezeléssel kapcsolatos jogai:**

*Tájékoztatáshoz való jog:*

Az Érintett tájékoztatást kérhet személyes adatai kezeléséről az adat felvételével jelzett módon, illetve az adatkezelő fenti elérhetőségein Az adatkezelő tömören, közérthetően köteles az érintettet tájékoztatni a személyes adatairól, a kezelés módjáról.

*Az adatok hozzáféréséhez való jog:*

Az Érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR-ben meghatározott információkhoz hozzáférést kapjon.

*Helyesbítéshez való jog:*

Az Érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az Érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

*Az adatkezelés korlátozásához való jog:*

Az Érintett jogosult arra, hogy kérésére az Adatkezelő korlátozza az adatkezelést, ha a GDPR 18. cikkében meghatározott feltételek teljesülnek.

**Panasz kezdeményezéséhez való jog:**

Amennyiben az Adatkezelő adatkezelésével kapcsolatban problémája van, Adatkezelő részéről az adatvédelmi tisztviselőnkhöz fordulhat:

Név: Frányó Anikó

Telefonszám: +36 70 504-2229

E-mail: franyo.aniko@pecsiszc.hu

**Bírósághoz fordulás joga:**

Az Érintett jogainak megsértése esetén, vagy amennyiben az adatkezelő döntésével nem ért egyet – annak közlésétől számított 30 napon belül – az adatkezelő ellen a lakóhelye (állandó lakcím) vagy tartózkodási helye (ideiglenes lakcím), illetve Adatkezelő székhelye szerint illetékes bírósághoz fordulhat.

**Adatvédelmi hatósági eljárás:**

Az érintett jogosult arra, hogy panaszt tegyen a felügyeleti hatóságnál:

Név: Nemzeti Adatvédelmi és Információszabadság Hatóság (NAIH)

Székhely: 1055 Budapest, Falk Miksa utca 9-11

Levelezési cím: 1363 Budapest, Pf. 9.

Telefon: +36 (1) 391 1400

Fax: +36 (1) 391 1410

E-mail: ugyfelszolgalat@naih.hu

Honlap: https://www.naih.hu

Kelt: Pécs, 2025.04.26.

Simon Zsolt

igazgató